- Vi inviterer alle de unge til Løkken igen, men på en anderledes og ny måde. Sådan lyder det i dag fra turistchefen i Løkken Claus Brøndum. For før var Løkken en by fuld af druk. Derfor valgte politikerne at lukke de lokale campingpladser for unge for otte år siden. Det blev forbudt med beach camps og våde publcrawls. - Det var noget af et chok for byen. Det hele skete så hurtigt. Fra den ene sæson til den anden var byen næsten rømmet for unge, forklarer turistchefen. Byens tidligere borgmester og byrådsmedlem i Hjørring Kommune, Birthe Andersen (V.), savner også de unge: - Vi har fået fjernet byens dårlige rygte, og jeg savner heller ikke drukungdommen, men jeg savner de unge i bybilledet, og jeg vil meget gerne byde dem indenfor igen, siger Birthe Andersen. Både turistchef, politikere og erhvervdrivende tror på en fremtid, hvor en ny gruppe unge kommer til. - Lige nu har vi gang i en renovering af molen. Hernede skal der være masser af aktiviteter for de aktive unge. Unge, der ikke kun holder ferie her i byen for at drikke. De må gerne tage en drink, men ferien er mere baseret på aktiviteter, siger turistchef Claus Brøndum. Turistchef Claus Brøndum er med live fra Løkken i vores udsendelse klokken 19.30.
[size=2]Løkken har børnefamilier, badehuse og badestrand. Nu vil turistchefen også have de unge tilbage i byen. Spørgsmålet er, hvordan det skal lykkes?

[/size]